**“Svētes upes atveseļošanas plāna sagatavošana un ieteikumu izstrāde upes krastu un upes pieguļošo teritoriju apsaimniekošanai”**

**(iepirkuma identifikācijas Nr. JNP 2018/71)**

**IEPIRKUMA PROCEDŪRAS ZIŅOJUMS**

Jelgavā, 2018.gada 9.novembrī

**Pasūtītājs**: Jelgavas novada pašvaldība,reģ.Nr.90009118031,Pasta iela 37,Jelgava,LV-3001.

**Iepirkuma procedūras veids un identifikācijas numurs:** atklāts konkurss, iepirkuma identifikācijas Nr. JNP 2018/71. Iepirkums tiek veikts Elektronisko iepirkumu sistēmā (EIS) <https://www.eis.gov.lv/EKEIS/Supplier>.

**Iepirkuma priekšmets** ir Svētes upes atveseļošanas plāna sagatavošana un ieteikumu izstrāde upes krastu un upes pieguļošo teritoriju apsaimniekošanai saskaņā ar Darba uzdevumu.

**Iepirkuma pamatojums:** Interreg V-A Latvijas – Lietuvas pārrobežu sadarbības programmas 2014.–2020. projekts Nr. LLI-291 “Zaļās infrastruktūras pilnveidošana zemieņu upju ainavā” (“Enhancement of Green Infrastructure in the Landscape of Lowland Rivers”, ENGRAVE).

**Datums, kad paziņojums par plānoto līgumu publicēts Iepirkumu uzraudzības birojā un EIS e -konkursu apakķšsistēmā:** 15.10.2018

**Iepirkuma komisija**:

|  |  |
| --- | --- |
| Komisijas priekšsēdētāja – Aija Udalova  Komisijas locekļi:  *Inta Savicka*- Jelgavas novada domes deputāte;  Modris Jansons – Jelgavas novada domes deputāts;  Inese Tarvida - Jelgavas novada pašvaldības policijas priekšniece;  Ilze Matusa- Attīstības nodaļas vadītāja.   |  | | --- | | Protokolē iepirkumu speciāliste: *Anželika Kanberga* |   Tehniskās specifikācijas sagatavotājs- Ingars Rozītis, Jelgavas novada pašvaldības īpašumu pārvaldes meliorācijas eksperts. |

**Pretendentiem noteiktās kvalifikācijas prasības:**

1. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus.

2. Pēdējo trīs gadu laikā Pretendents veicis vismaz 1 (vienu) līdzīgu projektu vai zinātnisku pētījumu hidroķīmijas un upju hidromorfoloģijas jomā.

Atbilstošu, nolikuma prasībām, pieredzi pretendents pierāda ar 1 (vienu) pasūtītāja atsauksmi (uz kuru pieredzi pretendents balstās, kurās norādīts projekta vai zinātniskā pētījuma raksturojums, laika periods, pasūtītājs un pasūtītāja iestādes/uzņēmuma vadītājs, kurš ir pilnvarots apstiprināt atsauksmē ietverto informāciju).

3. Pretendents var nodrošināt galveno speciālistu, kurš ieguvis inženierzinātņu maģistra grādu hidroinženierzinātnē un veicis vismaz 1 (vienu) līdzīgu projektu vai zinātnisku pētījumu hidroķīmijas un upju hidromorfoloģijas jomā.

4. Tehniskais piedāvājums.

4.1.Pretendenta rīcībā jābūt nepieciešamajam aprīkojumam darbu veikšanai:

- ūdens līmeņa mērītāji, ar automātisku datu nolasīšanu un datu saglabāšanas intervālu 1 stunda vai biežāk;

- ūdens caurplūduma mēriekārtas doplera vai analogu tehnoloģiju, kas ļauj izstrādāt upes plūsmas ātruma karti katrā caurplūduma mērījumu punktā;

-Lāzerskanēšanas iekārta (Light Detection and Ranging-LIDAR) ar punktu blīvumu ne mazāk kā 10 punkti uz kvadrātmetru.

4.2.Pretendentam darbi jāveic saskaņā ar Darba uzdevumu.

5. Finanšu piedāvājums iesniedzams Elektronisko iepirkumu sistēmas e-konkursu apakšsistēmā.Piedāvājumā jānorāda līgumcena - kopējā cena, par kādu tiks sniegts Pakalpojums (Pakalpojuma kopējā cena).Finanšu piedāvājumā cenas jānorāda (EUR) bez PVN. Atsevišķi jānorāda Pakalpojuma kopējā cena ar PVN (iepirkuma līguma summa).Cenās jāiekļauj visas izmaksas, kas ir saistītas ar Pakalpojuma sniegšanu.

**Piedāvājumu izvēles kritērijs:** piedāvājums ar zemāko cenu.

**Piedāvājumu iesniegšanas termiņš:** 2018.gada 4.septembrī Elektronisko iepirkumu sistēmā.

|  |  |  |  |
| --- | --- | --- | --- |
| **Pretendents** | **Iesniegšanas**  **datums un laiks** | **Cena** | **Finanšu piedāvājums** |
| Latvijas Lauksaimniecības universitāte | 02.11.2018 plkst. 13:26 | EIRO 43925.32 | EIRO 43925.32 |

**Pamatojums atbilstoši Publisko iepirkuma likuma 40.panta 2.daļai un Ministru kabineta noteikumiem Nr.107** - ja piedāvājumu iesniedzis tikai viens piegādātājs.

Komisija secina, ka atbilstoši PIL 40.panta otrās daļas regulējumam, pasūtītājam pienākums pārtraukt iepirkuma procedūru neiestājas tad, ja pasūtītājs var objektīvi pamatot, ka atlases prasības iepirkuma dokumentos ir objektīvas un samērīgas – nepamatoti neierobežo piegādātāju konkurenci, un ir tās ir noteiktas samērīgi līguma priekšmetam.

Ņemot vērā iepriekš minēto, Komisija sniedz šādu pamatojumu:

1) Konkursāizvirzītāsatlases prasības, nolikuma 3. punkta “Atlases prasības, prasības tehniskajām un profesionālajām spējām”, 3.4., 3.5.p. ir noteiktas atbilstoši Publisko iepirkuma likuma (turpmāk-PIL) 46.panta nosacījumiem. Pasūtītājs nav izvirzījis paaugstinātas pretendentiem atlases prasības pretendentiem, piemēram, Nolikuma 3.4.p. “Pēdējo trīs gadu laikā Pretendents veicis vismaz 1 (vienu) līdzīgu projektu vai zinātnisku pētījumu”, Pasūtītājs nosaka norādīt vienu pieredzi.

2)Iepirkums tika veikts kā atklāts konkurss Elektroniskajā iepirkumu sistēmā (EIS), kas visiem pretendentiem nodrošina brīvu un tiešu elektronisku piekļuvi iepirkuma procedūras dokumentiem.

3) Konkrētajā tirgū ir vairāki pakalpojuma izpildītāji, piemēram, vides pētniecības institūts “BIOR”, atsevišķi Latvijas zinātnieki upju hidromorfoloģijas jomā, taču konkrētajā iepirkuma procedūrā piegādātāji nav iesnieguši piedāvājumus nevis atlases prasību, bet citu iemeslu dēļ: nav ieinteresēti iegūt konkrētā līguma slēgšanas tiesības Pasūtītājam nezināmu un no Pasūtītāja neatkarīgu iemeslu dēļ, kā arī tādēļ, ka, pretendenti nevēlas reģistrēties Elektroniskajā iepirkumu sistēmā.

4) Neviens ieinteresētais piegādātājs nav apstrīdējis nolikumā ietvertās atlases prasības.

**Piedāvājumu vērtēšana:**

**Matemātiskās kļūdas:**

Nav

**Pretendents, ar kuru nolemts slēgt iepirkuma līgumu un līgumcena:**

Līguma slēgšanas tiesības tiek piešķirtas – Latvijas Lauksaimniecības universitāte, reģ.nr.90000041898, adrese: Lielā iela 2, Jelgava, par līgumsummu EUR 43925.32 (četrdesmit trīs tūkstoši deviņi simti divdesmit pieci euro un 32 centi) bez PVN.

Iepirkuma komisijas priekšsēdētāja A.Udalova

Iepirkumu speciāliste A.Kanberga